**Dyddiad cyhoeddi:** 24 Mai 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Roeddwn i’n gobeithio y gallech chi roi gwybodaeth i mi am eich Meddalwedd Trafnidiaeth presennol a ddefnyddir ar draws eich Awdurdod Lleol. Rwyf wedi atodi templed y byddwn yn ddiolchgar iawn pe gallech ei lenwi gyda’r holl wybodaeth berthnasol cyn ei ddychwelyd.”*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Nodwn fod hwn yn gopi dyblyg o’ch cais dyddiedig 3 Rhagfyr 2020. Fel y nodwyd yn ein hymateb cychwynnol, nid yw Trafnidiaeth Cymru yn meddu ar y data angenrheidiol i lenwi’r templed a ddarparwyd. Sylwch nad yw Trafnidiaeth Cymru yn Awdurdod Lleol.

Nid yw Trafnidiaeth Cymru yn darparu gwasanaethau Trafnidiaeth sy’n Ymateb i Alw, er ein bod ni’n gweithio gydag awdurdodau lleol i’w gweithredu. Roedd costau’r contractau meddalwedd sy’n eiddo i TrC fel a ganlyn ar gyfer 2021:

|  |  |
| --- | --- |
| **Dyddiad** | **Swm arian y trafodiad** |
| 17/12/2021 | £10,000 |
| 10/11/2021 | £1,800 |
| 12/10/2021 | £1,935.48 |
| 29/09/2021 | £1,000 |
| 09/07/2021 | £5,000 |
| 11/06/2021 | £5,000 |
|  | **25,535.48** |

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".